Alte Limburg
Di Alt Limburg isch e abgangeni Burg uf em Limberg, eme Uuslaifer vum Kaiserstuel, 40 Meter iber em Ryy uf em Baan vu dr Gmei Saschbe am Kaiserstuel im Landkreis Ämmedinge z Bade-Wirttebärg.

Gschicht
Wänn die Hecheburg entstande isch, isch nit sicher. Uf dr Ebeni sin chleini Räscht vu ehmolige keltische Ringwäll z sähne. Wahrschyns isch uf em Burgplatz friejer e remisch Kaschtäll gsi. Im 11. Johrhundert isch wyter weschtlig e neji Burg böue wore, di Nej Limburg. Fir s Johr 1078 isch beleit, ass dr Bertold I. von Zähringen uf dr Limburg gwohnt het, s isch aber nit klar, eb des di Alt oder di Nej Limburg gsi isch.

Aalag
D Burg isch fir Iberwachig vum Ryyibergang do gsi un het e Runddurm gha mit eme Durmässer vu 5 Meter. Vu dr ehmolige Burgaalag sin no Fundamänt vum Durm un Wäll erhalte.

Literatur 
 Max Miller, Gerhard Taddey: Handbuch der historischen Stätten Deutschlands. Band 6. Baden-Württemberg. Stuttgart 1965

Weblink 
 Di Alt Limburg uf badische-seiten.de
 D Limburg uf "Burgen im Breisgau"

Alte Limburg